2017. gada 31. janvārī Noteikumi Nr. 61

Rīgā (prot. Nr. 5  15. §)

**Grozījumi Ministru kabineta 2016. gada 14. jūnija noteikumos Nr. 375 "Valsts reģionālās attīstības aģentūras nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

Izdarīt Ministru kabineta 2016. gada 14. jūnija noteikumos Nr. 375 "Valsts reģionālās attīstības aģentūras nolikums" (Latvijas Vēstnesis, 2016, 116. nr.) šādus grozījumus:

1. Izteikt 3.1. apakšpunktu šādā redakcijā:

"3.1. tās pārziņā esošā valsts informācijas sistēmu savietotāja, valsts pārvaldes informācijas un tehnoloģiju koplietošanas infrastruktūras, informācijas sistēmu un elektronisko pakalpojumu attīstība un turējumā esošo informācijas sistēmu un elektronisko pakalpojumu uzturēšana un lietotāju atbalsts;".

2. Aizstāt 4.2. apakšpunktā vārdus "vienotā valsts un pašvaldību pakalpojumu portāla" ar vārdiem "valsts pārvaldes pakalpojumu portāla".

3. Aizstāt 4.5. apakšpunktā vārdus "centralizēto publisko pakalpojumu kataloga" ar vārdiem "Valsts pārvaldes pakalpojumu kataloga".

4. Papildināt noteikumus ar 4.26. un 4.27. apakšpunktu šādā redakcijā:

"4.26. nodrošina oficiālo elektronisko adrešu informācijas sistēmas pieejamību, uzturēšanu un attīstību;

4.27. nodrošina Latvijas nacionālās vārtejas pieejamību pārrobežu elektroniskajai identifikācijai, kā arī tās uzturēšanu un attīstību."

5. Papildināt noteikumus ar 16. un 17. punktu šādā redakcijā:

"16. Šo noteikumu 4.26. apakšpunkts stājas spēkā 2018. gada 1. jūnijā.

17. Šo noteikumu 4.27. apakšpunkts stājas spēkā 2018. gada 28. septembrī."

Ministru prezidenta vietā –

zemkopības ministrs Jānis Dūklavs

Vides aizsardzības un

reģionālās attīstības ministrs Kaspars Gerhards